चेन्नई को चेपॉक में 11 साल बाद हराया; दोनों टीमों के प्लेऑफ की उम्मीदें कायम
Chennai Super Kings vs Kolkata Knight Riders IPL Match LIVE Score Update; Follow IPL 2023 Latest News, CSK Vs KKR IPL Match Updates with Dainik Bhaskar (दैनिक भास्कर).
कोलकाता नाइट राइडर्स ने इंडियन प्रीमियर लीग 2023 के 61वें मुकाबले में चेन्नई सुपरकिंग्स को 6 विकेट से हरा दिया। चेपॉक स्टेडियम में चेन्नई ने टॉस जीतकर बल्लेबाजी करते हुए 20 ओवर में 6 विकेट पर 144 रन बनाए थे। KKR ने 145 रनों का टारगेट 18.3 ओवर में 4 विकेट पर हासिल कर लिया।
रिंकू सिंह और नीतीश राणा के बीच 99 रन की पार्टनरशिप KKR के लिए अहम रही। इस जीत से कोलकाता ने चेन्नई के प्लेऑफ में प्रवेश का इंतजार बढ़ा दिया है। इतना ही नहीं, नीतीश राणा की कप्तानी वाली टीम ने भी अपनी उम्मीदें जीवित रखी हैं। KKR ने 13 मुकाबलों में छठी जीत हासिल की है। उसके खाते में 12 अंक हैं। देखें पॉइंट्स टेबल
12 साल बाद चेपॉक में जीता कोलकाता
कोलकाता ने 11 साल बाद चेन्नई को उनके होम ग्राउंड में हराया। टीम को CSK के खिलाफ आखिरी जीत 2012 में मिली थी। दोनों टीमों के बीच यहां ओवरऑल 9 मुकाबले खेले जा चुके हैं, CSK के नाम 6, वहीं KKR के खाते में अब 3 जीत हो गई हैं।
ग्राफिक्स में देखिए मैच विनिंग परफार्मेंस...
चेन्नई-कोलकाता मैच का स्कोरकार्ड
मैच के टर्निंग पॉइंट्स... 
10 गेंद में चेन्नई ने गंवाए 3 विकेट
पहली पारी में चेन्नई ने 10 गेंद के अंदर ही 3 विकेट गंवा दिए। 10वें ओवर की तीसरी गेंद पर शार्दूल ठाकुर ने डेवोन कॉन्वे को कैच आउट कराया। फिर अगले ही ओवर की पहली और आखिरी गेंद पर सुनील नरेन ने अंबाती रायडु और मोइन अली को बोल्ड कर चेन्नई को 5वां झटका दे दिया। यहां से CSK का स्कोरिंग रेट कम हो गया और टीम बड़ा स्कोर नहीं बना सकी।
पथिराना ने छोड़ा राणा का कैच 
दूसरी पारी के 11वें ओवर में मथीश पथिराना ने नीतीश राणा का कैच छोड़ दिया। इस कैच के वक्त राणा 26 रन पर बैटिंग कर रहे थे। कैच छूटने के बाद उन्होंने 44 बॉल में 57 रन की नॉटआउट पारी खेली।
रिंकू-राणा की पार्टनरशिप 
पावरप्ले में 3 विकेट गंवाने के बाद कोलकाता की पारी कप्तान नीतीश राणा और रिंकू सिंह ने संभाली। दोनों ने 76 गेंद पर 99 रन की पार्टनरशि की और टीम को जीत दिलाई।
यहां जानिए कैसे गिरे किसके विकेट...
ऐसे गिरे कोलकाता के विकेट
ऐसे गिरे चेन्नई के विकेट...
अब ग्राफिक्स में पावरप्ले कॉन्टेस्ट...
चेन्नई ने पावरप्ले जीता, लेकिन मैच गंवाया
पावरप्ले कॉन्टेस्ट में चेन्नई ने बाजी मारी। टीम ने 6 ओवर में एक विकेट पर 52 रन बनाए, जबकि कोलकाता ने 46 रन बनाने में 3 विकेट लिए।
ग्राफिक्स में देखिए मैच के रोचक फैक्ट्स...
यहां से मैच का LIVE कवरेज...शुरुआत कोलकाता की पारी से
57 रन पर नाबाद लौटे नीतीश, 17 अर्धशतक जमाया
कप्तान नीतीश राणा ने अपना 17वां IPL अर्धशतक जमाया। उन्होंने 44 बॉल पर 129.55 के स्ट्राइक रेट से 57 रन बनाए। राणा की पारी में 6 चौके और एक सिक्स शामिल रहा।
रिंकू सिंह ने जमाया तीसरा अर्धशतक
रिंकू सिंह ने सीजन का तीसरा अर्धशतक जमाया। उन्होंने 43 बॉल पर 125.58 के स्ट्राइक रेट से 54 रन बनाए। रिंकू की पारी में 4 चौके और 3 छक्के जमाए।
नीतीश-रिंकू के बीच 99 रन की साझेदारी
33 रन पर तीन विकेट गंवाने के बाद कप्तान नीतीश राणा और रिंकू सिंह ने 76 बॉल पर 99 रनों की साझेदारी की। इस साझेदारी को मोइन अली के रनआउट ने तोड़ा। यहां रिंकू सिंह रनआउट हुए।
कोलकाता को लगे तीन झटके
145 का टारगेट चेज करने उतरी कोलकाता को पावरप्ले में तीन झटके लगे। टीम ने 6 ओवर में 46 रन बनाए। 
यहां से चेन्नई की पारी...
10 गेंद में चेन्नई ने गंवाए 3 विकेट
पावरप्ले में संभली शरुआत के बाद चेन्नई ने 11 ओवर तक 5 विकेट गंवा दिए। 3 विकेट तो टीम ने 10 ही गेंद के अंदर खो दिए। 10वें ओवर की तीसरी गेंद पर शार्दूल ठाकुर ने डेवोन कॉन्वे को कैच आउट कराया। फिर अगले ही ओवर की पहली और आखिरी गेंद पर सुनील नरेन ने अंबाती रायडु और मोइन अली को बोल्ड कर चेन्नई को 5वां झटका दे दिया।
पावरप्ले में CSK ने बनाए 52 रन, एक विकेट भी गंवाया
पावरप्ले में चेन्नई का गेम औसत रहा। टीम ने 6 ओवर में एक विकेट पर 52 रन बनाए। ओपनर ऋतुराज गायकवाड 17 रन बनाकर आउट हुए। उन्हें वरुण चक्रवर्ती ने आउट किया।
फोटोज में देखिए चेन्नई-कोलकाता मैच का रोमांच
दोनों टीमों की प्लेइंग इलेवन...
कोलकाता नाइट राइडर्स (प्लेइंग इलेवन): रहमानुल्लाह गुरबाज (विकेटकीपर), जेसन रॉय, नितीश राणा (कप्तान), आंद्रे रसेल, रिंकू सिंह, शार्दुल ठाकुर, सुनील नरेन, वैभव अरोड़ा, हर्षित राणा, सुयश शर्मा और वरुण चक्रवर्ती।
इम्पैक्ट प्लेयर्स: वेंकटेश अय्यर।
चेन्नई सुपर किंग्स: ऋतुराज गायकवाड़, डेवोन कॉनवे, अजिंक्य रहाणे, अंबाती रायडू, शिवम दूबे, मोइन अली, रवींद्र जडेजा, एमएस धोनी (विकेटकीपर और कप्तान), दीपक चाहर, तुषार देशपांडे और महीश तीक्षणा।
इम्पैक्ट प्लेयर्स: मथीश पथिराना।